Document ID: /roh_data/filtered/fineweb-2-filterrobots_roh.jsonl.gz/34191

Ils Stadis Unids smanatschan cun consequenzas als responsabels dal mazzament dal schurnalist Jamal Khashoggi. Tenor opiniun dal servetsch secret CIA haja il prinzi ereditar da l’Arabia Saudita, Mohammed bin Salman dà l’ordra da mazzar il schurnalist Jamal Khashoggi.
L’entschatta d’october era Khashoggi svanì en il consulat saudiarab ad Istanbul. Suenter plirs dementis ha l’Arabia Saudita sut squitsch internaziunal concedì d’avair mazzà il criticher dal reschim. Fin uss n’èsi però betg cler, tge ch’è capità cun la bara da Jamal Khashoggi.
RR novitads 09:00